Men Vinmonopolet sjølv er skeptisk.Opent pol til klokka åtte på kvardagar og seks på laurdagar er ønsket frå norsk vinbransje, skriv Vårt Land.Generalsekretær Ingunn Jordheim i Vin og brennevinsleverandørenes forening meiner endringa må til for å sikre framleis oppslutning om Vinmonopolet som ei alkoholpolitisk ordning.– Forskjellsbehandlinga av vin og øl kan føre til at ein får mindre oppslutning om Vinmonopolet, seier Jordheim til Vårt Land.Ho nemner som eksempel at vinmonopol i handlesenter må stenge tidlegare enn dei andre butikkane som følgje av avgrensingar i opningstidene.Kommunikasjonsdirektør Halvor Bing Lorentzen i Vinmonopolet meiner at opningstidene er bra nok slik dei er no.– Vårt oppdrag er å vere Noregs mest ansvarlege salskanal for alkoholhaldig drikke, og me ser ikkje noko behov for å endre opningstider, seier Bing Lorentzen, som også trur at lengre opningstider kan føre til auka prisar.